text: नई दिल्ली। बॉलिवुड सुपरस्टार शाहरुख खान, आमिर खान, अमिताभ बच्चन को पीछे छोड़ते हुए बॉलिवुड के खिलाड़ी अक्षय कुमार और दबंग सलमान खान का नाम सबसे ज्यादा कमाई करने वाले टॉप 10 एक्टर्स की लिस्ट में एक फिर से शुमार हो गया है। जी हां, सलमान-अक्षय ने दुनिया के सबसे ज्यादा कमाई करने वाले ऐक्टर्स की लिस्ट में जगह बना ली है। बता दें कि सलमान और अक्षय दोनों ही स्टार्स कमाई के मामले में एक दूसरे को कड़ी टक्कर देते आ रहे हैं।